Idioma veneciano

O veneciano u veneto ye una luenga romance charrata por dos millons de personas en a rechión d'o Veneto, de Friuli-Venecia Chulia y de Trentino (Italia), y por una cantidat pareixita en arias mugants d'Istria (sobre tot a Istria Eslovena), arias antigament baixo influencia d'a Republica de Venecia (en localidaz costeras de Dalmacia, Croacia, en Kotor, Montenegro y en Tulcea, Dobrucha rumana) y arias que han recibito emigración noritaliana recient como Brasil y Mexico.

Deriva d'o latín vulgar charrato en a rechión, muito influito por l'antigo venetico como substrato lingüistico.

En as localidaz costeras de Dalmacia l'idioma veneto y l'idioma croata substituyoron a l'idioma dalmata, pero os cambios de población que siguioron a la Segunda Guerra Mundial facioron que a mayor part d'a población de luenga veneta u italiana fuese forachitata d'a Republica Democratica Federal de Yugoslavia, por o que a presencia d'o veneto en Dalmacia y en cuasi tota a costa antigament yugoslava ye residual. En a Istria Eslovena, a on que os movimientos de población fuoron diferents por prolongar-se o litichio territorial con a creyación d'o Territorio libre de Trieste quedoron mes parlants d'o veneto y o italiano, manimenos l'idioma veneto no ye oficial, i habendo cooficialidat d'o italiano y o esloveno. Tanto en Italia como en fuera d'Italia o italiano oficial va substituyindo a l'idioma veneto.

 Parolas italianas d'orichen veneciano 
L'idioma italiano prene d'o veneciano Ballottaggio (de ballottino), Arsenale (y o veneciano de l'arabe dar as-sina'ah "o puesto d'a construcción", Baita, Broglio, cantiere, ciao (d'o veneto s-ciavo, "esclavo", "a tu servicio"), Ditta, Gazzetta, Guetto (d'o verbo getar, "fundir"), Giocattolo (d'o veneto zugàtolo), Gondola, Lido, Imbloglio, Laguna ("albufera"), Lazzaretto, Pantalone, Regata y Montenegro. Como puet veyer-se o italiano ha transmeso a las atras luengas romances belunas d'estas parolas.

Referencias

 Vinclos externos 
 Informe d'Ethnologue sobre o veneciano.
 Raixe Venete.
 Sitoveneto.
 Quatro Ciàcoe.

Veneciano
Veneciano
Veneciano
Veneciano